Gedagte vir die dag: Volg Jesus naderbyArgieffoto (Foto: PIRO4D/Pixabay) Verder, by ’n ander geleentheid, het Jesus vir die mense gesê: “Ek is die lig vir die mensdom. Wie My aanhou volg, sal nooit in die duisternis leef nie, maar sal die lig hê wat lewe gee.” (Johannes 8:12) God belowe ’n groot beloning vir hulle wat Hom volg, waaronder die ewige lewe saam met Hom. Indien jy Christus se lig in jou lewe wil laat skyn, moet jy volg waar Hy jou lei. Om Jesus te volg, beteken om naby genoeg aan Hom te leef dat jy altyd jou oë op Hom kan hou. Wanneer jy jou oë op Jesus hou, sal jy kan sien in watter rigting om te beweeg. Hy het jou geskep, Hy weet wat die beste vir jou is en Hy het ’n plek vir jou in die ewigheid voorberei – maak dit nie eenvoudig sin om Hom te volg nie? Is jy naby genoeg aan God om Hom te volg waar Hy jou lei?